# Districte autònom de Txukotka

El districte autònom de Txukotka (en rus: Чуко́тский автоно́мный о́круг, Txukotski avtonomni ókrug; en txuktxi: Чукоткакэн автономныкэн округ, Txukotkaken avtonomniken ókrug) és un districte autònom (i per tant un subjecte federal) de Rússia a l'extrem oriental de Sibèria. A Txukotka hi viu el poble dels txuktxis, i inclou la península de Txukotka.
Es troba entre l'oceà Glacial Àrtic al nord i l'oceà Pacífic a l'est, i està separat d'Alaska (Amèrica del Nord) per l'estret de Bering. Limita amb els subjectes federals russos següents: la república de Sakhà a l'oest, l'óblast de Magadan al sud-oest i el krai de Kamtxatka al sud. Té una extensió de 737.700 km² i una població de 47.490 habitants, segons el cens de 2021, amb una densitat de 0,075 hab/km². La capital és Anàdir, la qual és l'assentament urbà més oriental de Rússia.

## Geografia

Banyat pel mar de la Sibèria Oriental, el mar dels Txuktxis i el mar de Bering, el territori ocupa la península dels Txuktxis i la regió adjacent, i inclou l'illa de Wrangel (Umqilir) i altres de menors. És una regió inhòspita, freda i muntanyosa, i el riu principal és el riu Anàdir (Jàajwaam en txuktxi).
Hi ha una notable varietat ètnica en la població: hi viuen 60 nacionalitats diferents. Segons el cens rus (2002) la composició nacional és
* russos 51,86%
* txuktxis 23,45%
* ucraïnesos 9,22%
* inuit 2,85%
* evens 2,61%
* txuvans 1,778%
* tàtars 0,99%
* belarussos 0,96%
* iukaghirs 0,34%
* txuvaixos 0,30%
* moldaus 0,24%
* buriats 0,22%
* alemanys ètnics 0,22%
* baixkirs 0,22%
* àzeris 0,2%
* alguns altres petits grups que no arriben al centenar de persones cadascun
* un 2,23% dels habitants no han especificat a quin grup ètnic pertanyen
| | cens del 1939 | cens del 1959 | cens del 1970 | cens del 1979 | cens del 1989 | cens del 2002 |
| Txuktxis | 12.111 (56,2%) | 9.975 (21,4%) | 11.001 (10,9%) | 11.292 (8,1%) | 11.914 (7,3%) | 12.622 (23,5%) |
| Txuvans | | | | | 944 (0,6%) | 951 (1,8%) |
| Esquimals | 800 (3,7%) | 1.064 (2,3%) | 1.149 (1,1%) | 1.278 (0,9%) | 1.452 (0,9%) | 1.534 (2,9%) |
| Evens | 817 (3,8%) | 820 (1,8%) | 1.061 (1,0%) | 969 (0,7%) | 1.336 (0,8%) | 1.407 (2,6%) |
| Russos | 5.183 (24,1%) | 28.318 (60,7%) | 70.531 (69,7%) | 96.424 (68,9%) | 108.297 (66,1%) | 27.918 (51,9%) |
| Ucraïnesos | 571 (2,7%) | 3.543 (7,6%) | 10.393 (10,3%) | 20.122 (14,4%) | 27.600 (16,8%) | 4.960 (9,2%) |
| Altres | 2.055 (9,5%) | 2.969 (6,4%) | 7.049 (7%) | 9.859 (7%) | 12.391 (7,6%) | 4.432 (8,2%) |
L'economia de Txukotka es basa sobretot en l'exportació de matèries primeres (carbó, or, plata, platí entre altres), la pesca (caviar) i els productes manufacturats de pell. Gairebé tots els béns de consum, alimentaris i industrials són importats de Rússia.

## Referències

* 1 2 Williams, Victoria R. Indigenous Peoples [4 volumes: An Encyclopedia of Culture, History, and Threats to Survival [4 volumes]] (en anglès). Bloomsbury Publishing USA, 2020-02-24, p. 252. ISBN 978-1-4408-6118-5.
* ↑ «Čukotskij Avtonomnyj Okrug (Autonomous Area, Russia)». citypopulation.de. [Consulta: 10 març 2024].
* ↑ Laruelle, Marlene. Russia's Arctic Strategies and the Future of the Far North (en anglès). Routledge, 2015-01-28, p. 209. ISBN 978-1-317-46034-3.
* ↑ Nuttall, Mark. Encyclopedia of the Arctic (en anglès). Routledge, 2005-09-23, p. 339. ISBN 978-1-136-78680-8.

## Vegeu també

* Estat lliure de Txukotka
* Aliskérovo
* Bistri
* Vessenni
* Leningradski
* Iultín

## Enllaços externs

* Districte autònom de Txukotka - Lloc web oficial